CELEX: 32017D0099
Language: el
Date: 2017-01-18 00:00:00
Title: Εκτελεστική απόφαση (ΕΕ) 2017/99 της Επιτροπής, της 18ης Ιανουαρίου 2017, για την τροποποίηση της απόφασης 93/195/ΕΟΚ όσον αφορά τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή στο Μεξικό και τις Ηνωμένες Πολιτείες της Αμερικής, και για την τροποποίηση του παραρτήματος I της απόφασης 2004/211/ΕΚ όσον αφορά την καταχώριση της Κίνας και του Μεξικού στον κατάλογο των τρίτων χωρών και των περιοχών τους από τις οποίες εγκρίνονται εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ένωση [κοινοποιηθείσα υπό τον αριθμό C(2017) 128] (Κείμενο που παρουσιάζει ενδιαφέρον για τον ΕΟΧ )

20.1.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 16/44
               
            ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/99 ΤΗΣ ΕΠΙΤΡΟΠΉΣ
      της 18ης Ιανουαρίου 2017
      για την τροποποίηση της απόφασης 93/195/ΕΟΚ όσον αφορά τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή στο Μεξικό και τις Ηνωμένες Πολιτείες της Αμερικής, και για την τροποποίηση του παραρτήματος I της απόφασης 2004/211/ΕΚ όσον αφορά την καταχώριση της Κίνας και του Μεξικού στον κατάλογο των τρίτων χωρών και των περιοχών τους από τις οποίες εγκρίνονται εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ένωση
      
         
            [κοινοποιηθείσα υπό τον αριθμό C(2017) 128]
         
      
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα I του παραρτήματος Α της οδηγίας 90/425/ΕΟΚ (1), και ιδίως το άρθρο 17 παράγραφος 3 στοιχείο α),
      Έχοντας υπόψη την οδηγία 2009/156/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (2), και ιδίως το άρθρο 12 παράγραφοι 1 και 4, την εισαγωγική φράση του άρθρου 19 και τα στοιχεία α) και β) του άρθρου 19,
      Εκτιμώντας τα ακόλουθα:
      
                  (1)
               
               
                  Η οδηγία 2009/156/ΕΚ καθορίζει τους όρους υγειονομικού ελέγχου που διέπουν τις εισαγωγές ζώντων ιπποειδών στην Ένωση. Προβλέπει ότι εισαγωγές ιπποειδών στην Ένωση επιτρέπονται μόνον από τρίτες χώρες που πληρούν ορισμένες απαιτήσεις ως προς την υγεία των ζώων.
               
            
                  (2)
               
               
                  Στην απόφαση 93/195/ΕΟΚ της Επιτροπής (3) παρέχονται υποδείγματα υγειονομικών πιστοποιητικών για την επανείσοδο στην Ένωση εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή. Σύμφωνα με το υπόδειγμα υγειονομικού πιστοποιητικού στο παράρτημα II της εν λόγω απόφασης, μεταξύ άλλων, εγγεγραμμένος ίππος που εξάγεται προσωρινά για περίοδο που δεν υπερβαίνει τις 30 ημέρες, πρέπει, μετά την έξοδό του από την Ένωση, να έχει παραμείνει μόνο στην τρίτη χώρα από την οποία πιστοποιείται για επανείσοδο στην Ένωση ή σε τρίτη χώρα που εντάσσεται στην ίδια υγειονομική ομάδα όπως αναφέρεται στο παράρτημα I της εν λόγω απόφασης.
               
            
                  (3)
               
               
                  Οι ιππικές εκδηλώσεις LG Global Champions Tour θα πραγματοποιηθούν υπό την αιγίδα του Διεθνούς Ιππικού Ομίλου (Fédération Equestre Internationale) στο Μαϊάμι, στις Ηνωμένες Πολιτείες, και στη μητροπολιτική περιοχή της Πόλης του Μεξικού, στο Μεξικό, από τις 30 Μαρτίου έως τις 30 Απριλίου 2017.
               
            
                  (4)
               
               
                  Καθώς οι εκδηλώσεις LG Global Champions Tour στις Ηνωμένες Πολιτείες και στη μητροπολιτική περιοχή της Πόλης του Μεξικού θα υπόκεινται σε υψηλό βαθμό επίσημης κτηνιατρικής εποπτείας, είναι δυνατός ο καθορισμός συγκεκριμένων υγειονομικών όρων και όρων υγειονομικής πιστοποίησης για την επανείσοδο στην Ένωση των ίππων που εξήχθησαν προσωρινά για διάστημα όχι μεγαλύτερο των 30 ημερών με σκοπό τη συμμετοχή τους σε αυτές τις εκδηλώσεις ιππασίας.
               
            
                  (5)
               
               
                  Για την έγκριση της επανεισόδου στην Ένωση, μεταξύ 30 Μαρτίου και 30 Απριλίου 2017, εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις, μετά την προσωρινή εξαγωγή τους για τη συμμετοχή στην εκδήλωση LG Global Champion Tours στο Μαϊάμι και την Πόλη του Μεξικού, και για την πρόβλεψη υποδείγματος υγειονομικού πιστοποιητικού που θα καλύπτει τους εν λόγω εγγεγραμμένους ίππους, είναι αναγκαία η τροποποίηση της απόφασης 93/195/ΕΟΚ.
               
            
                  (6)
               
               
                  Η απόφαση 93/195/ΕΟΚ θα πρέπει, ως εκ τούτου, να τροποποιηθεί αναλόγως.
               
            
                  (7)
               
               
                  Η απόφαση 2004/211/ΕΚ της Επιτροπής (4) καταρτίζει τον κατάλογο των τρίτων χωρών, ή περιοχών τους όταν εφαρμόζεται περιφερειοποίηση, από τις οποίες τα κράτη μέλη επιτρέπεται να εισάγουν ιπποειδή και σπέρμα, ωάρια και έμβρυα ιπποειδών και αναφέρει τους άλλους όρους που ισχύουν γι' αυτές τις εισαγωγές. Ο κατάλογος αυτός περιέχεται στο παράρτημα I της απόφασης 2004/211/ΕΚ.
               
            
                  (8)
               
               
                  Για τη φιλοξενία της ιππικής εκδήλωσης LG Global Champions Tour για διάστημα 30 ημερών κατά τα έτη 2014, 2015, 2016, η οποία διεξήχθη υπό την αιγίδα του Διεθνούς Ιππικού Ομίλου (Fédération Equestre Internationale — FEI), οι αρμόδιες αρχές της Κίνας ζήτησαν μια περιοχή της μητροπολιτικής περιοχής της Σαγκάης να αναγνωριστεί ως ζώνη απαλλαγμένη από ασθένειες ιπποειδών.
               
            
                  (9)
               
               
                  Υπό το πρίσμα των εγγυήσεων και των πληροφοριών που παρείχαν οι κινεζικές αρχές και για τον ορισμό των προϋποθέσεων για την επανείσοδο στην Ένωση εγγεγραμμένων ίππων μετά από προσωρινή εξαγωγή στο συγκεκριμένο τμήμα της επικράτειας της Κίνας για περιορισμένο χρονικό διάστημα, σύμφωνα με τις διατάξεις της απόφασης 93/195/ΕΟΚ, η Επιτροπή εξέδωσε τις εκτελεστικές αποφάσεις 2014/127/ΕΕ (5), (ΕΕ) 2015/557 (6) και (ΕΕ) 2016/361 (7), με τις οποίες εγκρίθηκε προσωρινά η περιοχή CN-2.
               
            
                  (10)
               
               
                  Οι αρμόδιες αρχές της Κίνας έχουν ζητήσει να αναγνωριστεί η περιοχή CN-2 ως ζώνη απαλλαγμένη από ασθένειες των ιπποειδών για τους σκοπούς του LG Global Champions Tour του 2017 που θα διεξαχθεί υπό την αιγίδα του Διεθνούς Ιππικού Ομίλου (Fédération Equestre Internationale — FEI). Καθώς η εκδήλωση αυτή θα πραγματοποιηθεί υπό τους ίδιους όρους ως προς την υγεία των ζώων και την απομόνωση που ίσχυαν και το 2014, το 2015 και το 2016, ενδείκνυται να προσαρμοστεί αναλόγως για την περιοχή CN-2 η ημερομηνία στη στήλη 15 του πίνακα του παραρτήματος I της απόφασης 2004/211/ΕΚ, προκειμένου να χορηγηθεί προσωρινή έγκριση μόνο της εν λόγω ζώνης.
               
            
                  (11)
               
               
                  Καθώς η μητροπολιτική περιοχή της Πόλης του Μεξικού είναι μια περιοχή με μεγάλο υψόμετρο και μειωμένο κίνδυνο μετάδοσης από ξενιστές φυσαλιδώδους στοματίτιδας ή ορισμένων υποτύπων βενεζουελανής εγκεφαλομυελίτιδας των ίππων, και δεδομένου ότι είναι μια περιοχή όπου η βενεζουελανή εγκεφαλομυελίτιδα των ίππων δεν έχει εκδηλωθεί εδώ και περισσότερα από δύο έτη, θα πρέπει να εγκριθεί η επανείσοδος στην Ένωση εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή για περίοδο μικρότερη των 30 ημερών στη μητροπολιτική περιοχή της Πόλης του Μεξικού από τις 30 Μαρτίου 2017 έως τις 30 Απριλίου 2017. Η καταχώριση για το Μεξικό στον κατάλογο του παραρτήματος I της απόφασης 2004/211/ΕΚ πρέπει να τροποποιηθεί.
               
            
                  (12)
               
               
                  Συνεπώς, η απόφαση 2004/211/ΕΚ θα πρέπει να τροποποιηθεί αναλόγως.
               
            
                  (13)
               
               
                  Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η απόφαση 93/195/ΕΟΚ τροποποιείται ως εξής:
      
                  1)
               
               
                  Στο άρθρο 1 η τελευταία περίπτωση αντικαθίσταται από το ακόλουθο κείμενο:
                  
                              «—
                           
                           
                              συμμετέχουν στις ιππικές εκδηλώσεις LG Global Champions Tour στο Μαϊάμι, στις Ηνωμένες Πολιτείες και στην Πόλη του Μεξικού, στο Μεξικό, και πληρούν τις απαιτήσεις που ορίζονται στο υγειονομικό πιστοποιητικό που καταρτίζεται σύμφωνα με το υπόδειγμα υγειονομικού πιστοποιητικού του παραρτήματος X της παρούσας απόφασης».
                           
                        
            
                  2)
               
               
                  Το παράρτημα X αντικαθίσταται από το κείμενο του παραρτήματος I της παρούσας απόφασης.
               
            Άρθρο 2
      Το παράρτημα I της απόφασης 2004/211/ΕΚ τροποποιείται σύμφωνα με το παράρτημα II της παρούσας απόφασης.
      Άρθρο 3
      Η παρούσα απόφαση απευθύνεται στα κράτη μέλη.
      
         Βρυξέλλες, 18 Ιανουαρίου 2017.
         
            
               Για την Επιτροπή
            
            Vytenis ANDRIUKAITIS
            
               Μέλος της Επιτροπής
            
         
      
      
         (1)  ΕΕ L 268 της 14.9.1992, σ. 54.
      
         (2)  ΕΕ L 192 της 23.7.2010, σ. 1.
      
         (3)  Απόφαση 93/195/ΕΟΚ της Επιτροπής, της 2ας Φεβρουαρίου 1993, για τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή (ΕΕ L 86 της 6.4.1993, σ. 1).
      
         (4)  Απόφαση 2004/211/ΕΚ της Επιτροπής, της 6ης Ιανουαρίου 2004, για την κατάρτιση καταλόγου των τρίτων χωρών και των περιοχών τους από τις οποίες τα κράτη μέλη εγκρίνουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών και για την τροποποίηση των αποφάσεων 93/195/ΕΟΚ και 94/63/ΕΚ (ΕΕ L 73 της 11.3.2004, σ. 1).
      
         (5)  Εκτελεστική απόφαση 2014/127/ΕΕ της Επιτροπής, της 7ης Μαρτίου 2014, για την τροποποίηση του παραρτήματος I της απόφασης 2004/211/ΕΚ όσον αφορά την καταχώριση για την Κίνα στον κατάλογο των τρίτων χωρών και των περιοχών τους από τις οποίες επιτρέπονται οι εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ένωση (ΕΕ L 70 της 11.3.2014, σ. 28).
      
         (6)  Εκτελεστική απόφαση (ΕΕ) 2015/557 της Επιτροπής, της 31ης Μαρτίου 2015, για την τροποποίηση του παραρτήματος I της απόφασης 2004/211/ΕΚ όσον αφορά την καταχώριση για την Κίνα στον κατάλογο των τρίτων χωρών και των περιοχών τους από τις οποίες επιτρέπονται οι εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ένωση (ΕΕ L 92 της 8.4.2015, σ. 107).
      
         (7)  Εκτελεστική απόφαση (ΕΕ) 2016/361 της Επιτροπής, της 10ης Μαρτίου 2016, για την τροποποίηση του παραρτήματος I της απόφασης 2004/211/ΕΚ όσον αφορά την καταχώριση για την Κίνα στον κατάλογο των τρίτων χωρών και των περιοχών τους από τις οποίες επιτρέπονται οι εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ένωση (ΕΕ L 67 της 12.3.2016, σ. 57).
      
         ΠΑΡΑΡΤΗΜΑ I
         
            
               «ΠΑΡΑΡΤΗΜΑ X
               Κείμενο της εικόνας
               
                  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ
                  για την επανείσοδο στην Ένωση εγγεγραμμένων ίππων μετά την προσωρινή εξαγωγή στις Ηνωμένες Πολιτείες της Αμερικής και στο Μεξικό για περίοδο μικρότερη των 30 ημερών για συμμετοχή σε διαγωνισμούς στο Μαϊάμι και στη μητροπολιτική περιοχή της Πόλης του Μεξικού
                  Πιστοποιητικό αριθ.:
                  Ειδική εκδήλωση:
                  Συμμετοχή στην εκδήλωση LG Global Champions Tour στο Μαϊάμι, στις Ηνωμένες Πολιτείες της Αμερικής και στη μητροπολιτική περιοχή της Πόλης του Μεξικού, στο Μεξικό
                  Τρίτη χώρα αποστολής: Μεξικό (3)/Ηνωμένες Πολιτείες της Αμερικής (3)
                  Αρμόδιο Υπουργείο: (αναγραφή του τίτλου του Υπουργείου)
                  I. Αναγνωριστικά στοιχεία του ίππου
                  α) Αριθ. του εγγράφου που περιέχει τα στοιχεία ταυτότητας:
                  β) Επικυρώθηκε από:
                  (ονομασία της αρμόδιας αρχής)
                  II. Καταγωγή του ίππου
                  Ο ίππος αποστέλλεται από:
                  (τόπος αποστολής)
                  προς:
                  (τόπος προορισμού)
                  αεροπορικώς:
                  (αριθμός πτήσης)
                  Όνομα και διεύθυνση αποστολέα:
                  Όνομα και διεύθυνση παραλήπτη:
                  III. Υγειονομικές πληροφορίες
                  Ο υπογράφων πιστοποιεί ότι ο ίππος που περιγράφεται ανωτέρω ανταποκρίνεται στους ακόλουθους όρους:
                  α) προέρχεται από τρίτη χώρα στην οποία η κοινοποίηση των ακόλουθων νόσων είναι υποχρεωτική: πανώλη των ίππων, δουρίνη, μάλις, εγκεφαλομυελίτιδα των ίππων (όλων των τύπων, συμπεριλαμβανομένου του τύπου της Βενεζουέλας), λοιμώδης αναιμία των ιπποειδών, φυσαλιδώδης στοματίτιδα, λύσσα, άνθρακας·
                  β) εξετάσθηκε σήμερα και δεν διαπιστώθηκαν κλινικά συμπτώματα νόσου (1);
                  γ) δεν προορίζεται για σφαγή στο πλαίσιο εθνικού προγράμματος εκρίζωσης μολυσματικής ή μεταδοτικής νόσου·
                  δ) από τη στιγμή της εισόδου του στην τρίτη χώρα ή, σε περίπτωση επίσημης περιφερειοποίησης σύμφωνα με τη νομοθεσία της Ένωσης, σε τμήμα της επικράτειας της τρίτης χώρας (2), διέμεινε σε εκμεταλλεύσεις υπό κτηνιατρική επίβλεψη και παρέμεινε σε ξεχωριστό χώρο χωρίς να έρθει σε επαφή με ιπποειδή με κατώτερη κατάσταση υγείας, παρά μόνον κατά τη διάρκεια των διαγωνισμών·
                  ε) προέρχεται από την επικράτεια ή, στην περίπτωση επίσημης περιφερειοποίησης σύμφωνα με τη νομοθεσία της Ένωσης, από τμήμα της τρίτης χώρας όπου:
                  i) δεν έχει εκδηλωθεί κρούσμα βενεζουελανής εγκεφαλομυελίτιδας των ίππων κατά τα τελευταία δύο έτη·
                  ii) δεν έχει σημειωθεί κρούσμα δουρίνης κατά το τελευταίο εξάμηνο·
                  iii) δεν έχει εκδηλωθεί μάλις κατά το τελευταίο εξάμηνο·
               
               Κείμενο της εικόνας
               
                  στ) δεν προέρχεται από την επικράτεια ή από τμήμα της επικράτειας τρίτης χώρας που, σύμφωνα με τη νομοθεσία της Ένωσης, θεωρείται μολυσμένη από την πανώλη των ίππων·
                  ζ) δεν προέρχεται από εκμετάλλευση που αποτέλεσε αντικείμενο απαγόρευσης για λόγους υγείας των ζώων και δεν έχει έρθει σε επαφή με ιπποειδή από εκμετάλλευση η οποία αποτέλεσε αντικείμενο απαγόρευσης για λόγους υγείας των ζώων που καθόρισε τους ακόλουθους όρους:
                  i) εάν δεν έχουν μεταφερθεί από την εκμετάλλευση όλα τα ζώα των ειδών που είναι ευπαθή σε μία ή περισσότερες από τις νόσους που αναφέρονται κατωτέρω, ή η απαγόρευση είχε διάρκεια:
                  — σε περίπτωση εγκεφαλομυελίτιδας των ίππων, έξι μήνες αρχής γενομένης από την ημερομηνία κατά την οποία τα ιπποειδή που νοσούσαν από τη νόσο αυτή εσφάγησαν ή απομακρύνθηκαν από τις εγκαταστάσεις,
                  — σε περίπτωση λοιμώδους αναιμίας των ίππων, την περίοδο που απαιτείται ώστε τα ζώα που παρέμειναν στην εκμετάλλευση μετά τη σφαγή των μολυσμένων ζώων να αντιδράσουν αρνητικά σε δύο δοκιμές Coggins που πραγματοποιήθηκαν με χρονική διαφορά τριών μηνών μεταξύ τους,
                  — σε περίπτωση λύσσας, ένα μήνα από το τελευταίο καταγραφέν κρούσμα,
                  — σε περίπτωση άνθρακα, 15 ημέρες από το τελευταίο καταγραφέν κρούσμα·
                  ii) σε περίπτωση κατά την οποία εσφάγησαν ή απομακρύνθηκαν από την εκμετάλλευση όλα τα ζώα των ευπαθών στη νόσο ειδών, η περίοδος απαγόρευσης είναι 30 ημέρες, ή 15 ημέρες στην περίπτωση του άνθρακα, αρχής γενομένης από την ημέρα κατά την οποία καθαρίστηκαν και απολυμάνθηκαν οι εγκαταστάσεις ύστερα από την καταστροφή ή την απομάκρυνση των ζώων·
                  η) προέρχεται από εκμετάλλευση η οποία:
                  i) είτε δεν αποτέλεσε αντικείμενο απαγόρευσης για φυσαλιδώδη στοματίτιδα και το ζώο δεν είχε επαφή με ιπποειδή από εκμετάλλευση η οποία αποτέλεσε το αντικείμενο παρόμοιας απαγόρευσης κατά τους τελευταίους έξι μήνες (3)·ή
                  ii) ήταν απαλλαγμένη από φυσαλιδώδη στοματίτιδα επί 30 ημέρες πριν από την αποστολή και στην οποία τα ζώα προστατεύονταν από έντομα ξενιστές κατά τη διάρκεια των 30 ημερών πριν από την αποστολή και όταν η εκμετάλλευση υποβλήθηκε στις ακόλουθες υγειονομικές δοκιμές που διενεργήθηκαν σε δείγμα αίματος που ελήφθη το νωρίτερο 21 ημέρες ύστερα από την έναρξη της περιόδου προστασίας έναντι ξενιστών:
                  — δοκιμή αδρανοποίησης ιού με αρνητικά αποτελέσματα σε διάλυμα ορού 1 προς 12 (3)·
                  — ορολογική δοκιμή με αρνητικά αποτελέσματα, σύμφωνα με το σημείο Β (2) του κεφαλαίου 2.1.19 του εγχειριδίου προτύπων για τις δοκιμές διάγνωσης και τα εμβόλια χερσαίων ζώων του διεθνούς γραφείου επιζωοτιών (OIE) (3)·
                  i) εξ όσων γνωρίζει δεν έχει έρθει σε επαφή με ιπποειδή που νοσούν από μολυσματική ή μεταδοτική νόσο κατά τις 15 τελευταίες ημέρες πριν από την υποβολή της παρούσας δήλωσης.
                  IV. Πληροφορίες που αφορούν τη διαμονή και την απομόνωση:
                  α) Ο ίππος εισήλθε στην επικράτεια του Μεξικού (3)/των Ηνωμένων Πολιτειών της Αμερικής (3) στις (4).
                  β) Ο ίππος έφτασε στο Μεξικό (3)/στις Ηνωμένες Πολιτείες της Αμερικής (3) από κράτος μέλος της Ευρωπαϊκής Ένωσης ή από το Μεξικό (3)/τις Ηνωμένες Πολιτείες της Αμερικής (3).
                  γ) Στον βαθμό που μπορεί να διαπιστωθεί, ο ίππος δεν βρέθηκε εκτός της Ευρωπαϊκής Ένωσης για συνεχές διάστημα 30 ημερών και άνω, συμπεριλαμβανομένης της ημερομηνίας προγραμματισμένης επιστροφής σύμφωνα με το παρόν πιστοποιητικό και δεν βρέθηκε εκτός του Μεξικού ή των Ηνωμένων Πολιτειών της Αμερικής μετά την έξοδο από την Ευρωπαϊκή Ένωση.
                  V. Ο ίππος θα αποσταλεί μέσα σε όχημα το οποίο θα έχει προηγουμένως καθαριστεί και απολυμανθεί με απολυμαντικό επίσημα εγκεκριμένο από την τρίτη χώρα αποστολής, και σχεδιασμένο κατά τρόπον ώστε να μην διαφεύγουν κόπρανα, υπολείμματα αχυροστρωμνής ή τροφής κατά τη μεταφορά.
               
               Κείμενο της εικόνας
               
                  VI. Το παρόν πιστοποιητικό ισχύει για 10 ημέρες.
                  Ημερομηνία
                  Τόπος
                  Σφραγίδα και υπογραφή του επίσημου κτηνιάτρου (1)
                  Ονοματεπώνυμο με κεφαλαία και ιδιότητα.
                  (1) Το χρώμα της σφραγίδας και της υπογραφής πρέπει να είναι διαφορετικά από το χρώμα της εκτύπωσης.
                  (1) Το εν λόγω πιστοποιητικό πρέπει να εκδοθεί την ημέρα φόρτωσης του ζώου για αποστολή στην Ευρωπαϊκή Ένωση ή την τελευταία εργάσιμη ημέρα πριν από την επιβίβαση.
                  (2) Απόφαση 2004/211/ΕΚ της Επιτροπής, της 6ης Ιανουαρίου 2004, για την κατάρτιση καταλόγου των τρίτων χωρών και των περιοχών τους από τις οποίες τα κράτη μέλη εγκρίνουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών και για την τροποποίηση των αποφάσεων 93/195/ΕΟΚ και 94/63/ΕΚ (ΕΕ L 73 της 11.3.2004, σ. 1).
                  (3) Να διαγραφεί η περιττή ένδειξη.
                  (4) Να αναγραφεί η ημερομηνία εισόδου [ηη/μμ/εεεε].
               » .
         
      
      
         ΠΑΡΑΡΤΗΜΑ II
         Ο πίνακας του παραρτήματος I της απόφασης 2004/211/ΕΚ τροποποιείται ως εξής:
         
                     1)
                  
                  
                     Στη στήλη 15 της σειράς που αντιστοιχεί στην περιοχή CN-2 της Κίνας, η φράση «Ισχύει από τις 15 Απριλίου έως τις 15 Μαΐου 2016» αντικαθίσταται από τη φράση: «Ισχύει από τις 20 Απριλίου έως τις 20 Μαΐου 2017».
                  
               
                     2)
                  
                  
                     Στη στήλη 15 της σειράς που αντιστοιχεί στην περιοχή MX-1 του Μεξικού, η φράση «Ισχύει από τις 30 Μαρτίου έως τις 30 Απριλίου 2016» αντικαθίσταται από τη φράση: «Ισχύει από τις 30 Μαρτίου έως τις 30 Απριλίου 2017».